Η **Ταράνα Μπερκ** (*γενν.* 12 Σεπτεμβρίου 1973, Νέα Υόρκη) είναι Αμερικανίδα ακτιβίστρια, αφροαμερικανικής καταγωγής, από το Μπρονξ της Νέας Υόρκης,, η οποία ήταν αυτή που ξεκίνησε το κίνημα Me Too.

Ιδρύτρια του κινήματος Me Too
-----------------------------

Το 2006, η Μπερκ άρχισε να χρησιμοποιεί το Me Too για να βοηθήσει άλλες γυναίκες, ιδίως έφηβες, με παρόμοιες, δραματικές εμπειρίες βιασμού, σωματικής και λεκτικής βίας, σεξουαλικής παρενόχλησης και κατάχρησης εξουσίας σε επαγγελματικό χώρο, να υπερασπιστούν τον εαυτό τους.

Μετά από μια και πλέον δεκαετία, το 2017, έγινε το σήμα #MeToo μια σημαντικότατη δημοφιλής τάση σε όλα τα κοινωνικά δίκτυα του κόσμου, με την σημαντική βοήθεια της Αλίσα Μιλάνο, όταν πολλές γυναίκες στο κοινωνικό δίκτυο Twitter οργανώθηκαν με αφορμή τις αποκαλύψεις για τη δράση του παραγωγού Χάρβι Γουάινστιν, ο οποίος τελικά καταδικάστηκε για βιασμό και σήμερα εκτίει ποινή φυλάκισης 23 ετών στις ΗΠΑ. Ο Γουάινστιν κατηγορήθηκε για εκατοντάδες σεξουαλικές παρενοχλήσεις και άσκηση βίας που είχε διαπράξει. Αυτό δημιούργησε ένα παγκόσμιο κίνημα αλληλεγύης και ταυτόχρονα διαμαρτυρίας. Σήμερα το κίνημα Me Too είναι ευρέως γνωστό, όπως και στην Ελλάδα.

Το περιοδικό Time την κατέταξε, μαζί και με άλλες ακτιβίστριες σαν «Πρόσωπο της Χρονιάς» το 2017. Σήμερα, η Μπερκ δραστηριοποιείται και μιλά ανοιχτά σε εκδηλώσεις για αυτά που έχει υποστεί και είναι δραστήρια ακτιβίστρια υπέρ της ισότητας των δύο φύλων, καταδικάζοντας τη σεξουαλική βία οποιαδήποτε μορφής.

Βιογραφικά στοιχεία και σπουδές
-------------------------------

Γεννήθηκε και μεγάλωσε στο Μπρονξ της Νέας Υόρκης, προερχόμενη από μια οικογένεια χαμηλού εισοδήματος, από τα φτωχά κοινωνικά στρώματα. Υπέμεινε σεξουαλικό βιασμό σε πολύ νεαρή ηλικία και κατ' επανάληψη υπέστη σεξουαλική κακοποίηση και βία στον εργασιακό χώρο αλλά και στην κοινωνική ζωή, και υπέφερε τόσο ως παιδί όσο και ως έφηβη.

Παρακολούθησε σπουδές στο πολιτειακό πανεπιστήμιο της Αλαμπάμα, και τελικώς αποφοίτησε από το Πανεπιστήμιο του Ώμπερν. Στη διάρκεια των φοιτητικών της χρόνων, ασχολήθηκε ενεργά δίνοντας αγώνες, συνεντεύξεις τύπου και πρωτοστατώντας σε διαδηλώσεις κατά της κοινωνικής αδικίας, των οικονομικών ανισοτήτων και της βίας (οποιασδήποτε μορφής).

Καριέρα και ακτιβισμός
----------------------

Ξεκίνησε τον ακτιβισμό το 1989. Από τη Νέα Υόρκη μετακόμισε στην πόλη Σέλμα στην Πολιτεία Αλαμπάμα όταν τελείωσε το πανεπιστήμιο. Γνωρίστηκε με πολλά θύματα, κυρίως γυναίκες που είχαν υποστεί σεξουαλική βία και το 2003 ίδρυσε ένα μη κερδοσκοπικό φορέα, τον "Just Be", που σκοπό είχε την προστασία των νεαρών κοριτσιών, ιδίως Αφροαμερικανικής καταγωγής, ηλικίας 12 ως 18 ετών, από τέτοιες δραματικές καταστάσεις.

Στη συνέχεια ίδρυσε το κίνημα Me Too. Η έκφραση αυτή, που σημαίνει κατά λέξη, *«και εγώ»*, το έδωσε στο κίνημα από τα ίδια της τα λόγια. Αυτά ήταν τα μόνα που μπόρεσε να ψελλίσει σε ένα νεαρό κορίτσι, 12χρονο, που είχε υποστεί σεξουαλική κακοποίηση.

Βραβεία
-------

* 2018 Time magazine, 100 Most Influential People of 2018.
* 2017: Time magazine |, Time: Πρόσωπο της Χρονιάς 2017
* 2018: Βραβεία Ridenhour Prizes, Βραβείο θάρρους
* 2018: SheKnows Media, the VOTY (Voices of the Year) Catalyst Award
* 2019: VH1 Trailblazer Honors|Trailblazer Award, Νικήτρια

Παραπομπές
----------

1. ↑  www.blackpast.org/african-american-history/burke-tarana-1973/.
2. ↑  «Tarana Burke». (Αγγλικά) *Women’s History Network*.
3. ↑  www.bbc.co.uk/news/resources/idt-75af095e-21f7-41b0-9c5f-a96a5e0615c1.
4. ↑  time.com/collection/most-influential-people-2018/5217577/tarana-burke/.
5. ↑  «Tarana Burke: Me Too movement can't end with a hashtag | Elizabeth Wellington». *Philly.com*.. Ανακτήθηκε στις 2018-01-04.
6. ↑  «Tarana Burke». *Biography* (στα Αγγλικά). Αρχειοθετήθηκε από το πρωτότυπο στις 22 Απριλίου 2018. Ανακτήθηκε στις 30 Απριλίου 2018.
7. ↑
8. ↑
9. ↑
10. ↑
11. ↑  «#MeToo Founder Tarana Burke Talks Sexual Assault, Stigmas And Society». *Vibe*. 2018-04-03.. Ανακτήθηκε στις 2018-04-30.
12. ↑  Tribune, Waverly Colville Columbia Daily. «#MeToo movement founder speaks to capacity University of Missouri crowd» (στα αγγλικά). *Columbia Daily Tribune*.. Ανακτήθηκε στις 2018-04-30.
13. ↑  «Tarana Burke: The World's 100 Most Influential People». *Time* (στα Αγγλικά). Ανακτήθηκε στις 23 Σεπτεμβρίου 2020.
14. ↑  «Announcing the 2018 Voices of the Year» (στα αγγλικά). *BlogHer*. Αρχειοθετήθηκε από το πρωτότυπο στις 2018-10-30.. Ανακτήθηκε στις 2018-10-30.

Εξωτερικοί σύνδεσμοι
--------------------

* Επίσημη ιστοσελίδα του κινήματος **Me Too**.
* Βιογραφικά στοιχεία της Τ. Μπερκ.
* Η Ταράνα Μπερκ στον κοινωνικό ιστότοπο Twitter.